《秋怀 其三》
宋代·卫宗武

往事挽不回，新愁推不去。秋叶既辞柯，滋荣春复吐。

榆年逝如流，颜色宁反古。展书圣贤对，援琴儿女语。

抚时耿予怀，聊以释百虑。馀生欲何为，将随草木腐。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。